recursal/SuperWikiNEXT-32B huggingface dataset:
**Olaf Tandberg** (født 9. oktober 1918, død 31. juli 1942) var en norsk svømmer med tre kongepokaler. Under andre verdenskrig fikk han opplæring som jagerflyger.

Som svømmer representerte Tandberg Oslo Idrettslag. Han satte flere norgesrekorder på 100 m, 200 m og 400 m fri og 100 m bryst, og vant kongepokalen i svømme-NM i 1937, 1938 og 1939.

Ved krigsutbruddet i Norge var Tandberg menig ved et luftvernbatteri i Oslo. I mars 1941 rømte han med M/B «Olaf» til Orknøyene, og kom seg til Little Norway i Toronto. Der ble han elev ved et av de første jagerflygerkullene som ble avholdt ved flygeskolen. Etter et opphold ved en treningsskvadron i Storbritannia, ble han i juni 1942 overført til 332 (Norwegian) Squadron der han fløy Spitfire. Han omkom etter kamp med tyske fly nær kysten av Frankrike 31. juli samme år.

Norgesrekorder
--------------

* 100 m fri: 9. april 1938: 1.00,5 (ble først slått i 1952)
* 200 m fri: 23. april 1938: 2.20,7 (slått i 1952)
* 400 m fri: 22. august 1937: 5.04,9 (slått i 1951)

Referanser
----------

1. ↑  *Norsk idrettsleksikon*. Red:Schanke, Tom A. 2012. Bind 3 s. 187. ISBN 978-82-303-2060-0
2. ↑  Ulstein, Ragnar (1920-) (1979). *Englandsfarten*. Oslo: Samlaget. s. 342. ISBN 8252109837.
3. ↑  Guhnfeldt, Cato. *Spitfire Saga bind II*, side 154. Wings, 2009 ISBN 978-82-998071-1-1

|  |  |
| --- | --- |
| Oppslagsverk/autoritetsdata | Historisk befolkningsregister **·** Våre falne

 |

Portal: Andre verdenskrig
**Theophiel Verbist** (født 12. juni 1823 i Antwerpen i Belgia, død 23. februar 1868 i Lao-Hu-Kou i Mongolia) var katolsk prest, kinamisjonær, sinolog, og stifter av den belgiskbaserte misjonsordenen kongregasjonen for Maria uplettede hjerte (C.I.C.M. fra det latinske navn *Congregatio Immaculati Cordis Mariae*).

Han begynte som barn på en skole drevet av jesuittene, og fortsatte på juniorseminaret i Mechelen. Han ble presteviet 18. september 1847 av kardinal Sterckx, erkebiskop av Mechelen. 

Ordensstiftelsen av hans belgiske misjonsorden fant sted i kongregasjonen for Maria uplettede hjerte 1862 i Scheut, ved Anderlecht. Den hadde som formål å forkynne kristendommen primært i Kina og ellers i Øst-Asia.

I 1865 forlot han Belgia og dro til Indre Mongolia i Kina sammen med tre andre prester, de belgiske Aloïs Van Segvelt (1826–1867) og Frans Vranckx (1830–1911) og nederlenderen Ferdinand Hamer (1840–1900). Tre år etter døde han av tyfus.

Referanser
----------

1. 1 2 3 4   www.odis.be[Hentet fra Wikidata]

Eksterne lenker
---------------

* (en) Théophile Verbist – kategori av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
**Radio PS** er Romsdals eldste lokalradio som fortsatt er i drift. Radio PS ble etablert i november 1984. Pinsemenigheten Sion Molde står ansvarlig for driften. 

Den første sendingen gikk på lufta 12. november 1984, kl 16.00. Det var en samsending med Radio Romsdal. Radio PS har en 24/7 konsesjon, det vil si at den sender døgnet rundt, hele uken. Radio PS har og har hatt samsendinger med enkelte andre nærradiostasjoner i Møre og Romsdal, blant annet Radio Nordvest (Norrøna Radio) i Ålesund. Tidligere også fra Radio Rauma FM på Åndalsnes, til den ble lagt ned. 

Radioen sender fra eget studio i Molde og har konsesjon til å sende i kommunene Molde, Fræna, Aukra, Midsund og Vestnes. Men den kan lyttes til i et større område. Dekningsområdet er innenfor «trekanten» Smøla, Åndalsnes og Ålesund. På grunn av at konsesjonsområdet har både høye fjell og mange fjorder og daler, sendes det fra flere sendere på FM-bandet. Sendingene streames i tillegg på nettet 

Radio PS eies av Molde Nærradio AS og drives menigheten Sion Molde. Driften er i sin helhet basert på frivillighet i form av dugnad og økonomisk støtte.

Redaktører
----------

* 1984 – 1985 Roger Skaug
* 1985 – 1986 Tor Aage Skoglund
* 1986 - 2015 Arnstein Sivertsen
* fra 2015 - Halvard Hatlen

Formål
------

Formålet er først og fremst å evangelisere i nærområdet gjennom kristne radioprogram. Men også andre program uten en direkte kristen profil sendes.

Referanser
----------

1. ↑  www.radiops.no – sendeplan. (Besøksdato 4. desember 2009)
2. ↑  www.radiops.no – Lytt til Radio PS (Besøksdato 18. februar 2016)

Eksterne lenker
---------------

* www.radiops.no – Radio PS – besøksdato 31. august 2009
**Ivar Johannesen Vaksdal** (1876–1957) var en norsk ingeniør og politiker (V).

Vaksdal var født i Samnanger. Han var utdannet ved Trondhjems Tekniske Læreanstalt og hadde også studieopphold i Tyskland og Sveits. Han drev så egen ingeniørvirksomhet forskjellige steder i landet, før han slo seg ned i Bergen i 1907.

Vaksdal så tidlig mulighetene for utbygging av Samnangervassdraget, og han kjøpte selv nedre del av vassdraget. Etter å ha fått Bergen kommune med på utbyggingen åpnet Frøland kraftverk i 1912. Vaksdal drev eget ingeniørselskap frem til 1916, da han fokuserte på stillingen som sjef for den kooperative smørfabrikk i Norge, med hovedsete i Bergen og avdelinger i Oslo og Bodø.

I 1914 ble Vaksdal valgt inn i styret i Bergen Lysverker, og fra 1919 til 1946 var han styreformann. Etter dannelsen av Bergenshalvøens kommunale kraftselskap ble Vaksdal styreformann også der, og han ble sittende i denne stillingen i 25 år.

Politisk var han aktiv i Venstre og i avholdsbevegelsen. Vaksdal ble valgt inn i Bergen bystyre i 1914, og han var også i mange år i formannskapet. Han var varamann på Stortinget fra valgkretsen Bergen og møtte mens Johan Ludwig Mowinckel satt i regjering i 1922–1924, i 1933 og i 1933–1934, før Vaksdal ble valgt inn på fast plass i perioden 1937–1945.

Referanser
----------

1. 1 2   Kommunal folketelling 1922 for Bergen kjøpstad, www.digitalarkivet.no, oppført som Ivar Johannesen Vaksdal[Hentet fra Wikidata]
2. ↑   Stortinget og statsrådet : 1915–1945. B. 1 : Biografier, side(r) 744[Hentet fra Wikidata]
3. ↑   VG, type referanse dødsannonse, utgitt 23. november 1957[Hentet fra Wikidata]
4. ↑   Østlendingen, type referanse dødsannonse, utgitt 23. november 1957[Hentet fra Wikidata]
5. ↑   Aftenposten, utgitt 25. november 1957[Hentet fra Wikidata]
6. 1 2 3 4  «Ivar Vaksdal død». *Bergens Arbeiderblad*, 22. november 1957.
7. 1 2  «60 år». *Dagbladet*, 18. desember 1936.
8. ↑  «Ingeniør Ivar Vaksdal 60 år». *Bergens Arbeiderblad*, 17. desember 1936.

|  |  |
| --- | --- |
| Oppslagsverk/autoritetsdata | Historisk befolkningsregister
 |
**Måteholdsbevegelsen** i Norge var fra 1836 av forløperen for avholdsbevegelsen. Måtehold er her ment som forsiktighet med alkoholholdige drikker.

Allerede våre vikingforfedre var klar over at ukontrollert inntak av alkohol førte til uønskede følger. Håvamål maner til måtehold, og Snorre forteller om episoder som klart burde tilsi forsiktighet. Kristningen av Norge medførte at den katolske morallæren ble innført. Der er måtehold en av de fire kardinaldydene.

Innføringen av poteten og kongelige brever om både brygging og brenning førte til tilstander som på 1700- tallet ga grunn til bekymring. Måteholdstanken fikk derfor tilslutning nok til at der i 1844 var minst 118 lokalforeninger. Etter den tid gikk det tregt, og kvekeren Asbjørn Kloster fikk fra 1859 i gang den første totalavholdsbevegelsen.

Måteholdne gikk enten inn i den nye bevegelsen, eller trakk seg ut, og vi hører lite mer om slike tanker inntil 1980- årene da Statens edruskapsdirektorat satte i gang kampanjer som Alkokutt.

Tilsvarende bevegelser har oppstått i flere land. De fleste som har bestått over lengre tid har vært rene avholdsbevegelser.
***Orobiocassis*** er en slekt biller som tilhører familiegruppen bladbiller (Chrysomelidae).

Utseende
--------

Middelsstore, bredt ovale, halvblanke, brunlige (i alle fall døde eksemplarer) skjoldbiller. Sett fra siden er de høyt hvelvede. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen avlangt oval. Pronotum er rundet, dekkvingenes "skuldre" noe framskytende. Oversiden er fint og ganske jevnt punktert, gjerne med et par uregelmessige lengderibber på dekkvingenes midtparti.

Levevis
-------

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen.

Utbredelse
----------

Slekten er utbredt i Sør-Afrika.

Systematisk inndeling
---------------------

Den systematiske plasseringen av gruppen skjoldbiller er uavklart, den har tradisjonelt vært regnet som en underfamilie av bladbiller, slik som i denne oversikten. Mens enkelte plasserer den inn som en stamme (tribe) i delgruppe Hispinae, som tradisjonelt har vært regnet som søstergruppe til skjoldbillene, eller motsatt blir Hispinae plassert som en undergruppe (da kalt Hispini) av skjoldbillene.

**Treliste**
* orden **biller** (Coleoptera)
	+ underorden **Polyphaga**
		- overfamilie **Chrysomeloidea** Latreille, 1802 (=Phytophaga)
			* familien bladbiller (Chrysomelidae Latreille, 1802)
				+ underfamilien **Skjoldbiller**, Cassidinae Stephens, 1831
					- stamme (tribe) **Cassidini** Gyllenhal, 1813 – eneste gruppe som er representert i Europa
						* slekten ***Orobiocassis*** Spaeth, 1934
							+ *Orobiocassis consimilis* (Boheman, 1854)
							+ *Orobiocassis gabonicola* (Spaeth, 1933)
							+ *Orobiocassis testudinea* (Boheman, 1854)

Referanser
----------

Litteratur
----------

* Borowiec, L. 1999. *A world catalogue of the Cassidinae (Coleoptera: Chrysomelidae)*. Biologica Silesiae, Wroclaw.
* *Orexita* på ITIS

Eksterne lenker
---------------

* (en) *Orobiocassis* i Encyclopedia of Life Rediger på Wikidata

* (en) *Orobiocassis* i Global Biodiversity Information Facility Rediger på Wikidata

* (en) *Orobiocassis* hos ITIS Rediger på Wikidata
* Cassidinae of the world – an interactive manual (Coleoptera: Chrysomelidae)
* (en) Cassidinae – kategori av bilder, video eller lyd på Commons
**Jernbaneentuisast** (eller togentusiast) er en person med spesiell interesse for jernbane og tog. Entusiastene driver blant annet med «togtitting» (engelsk: *trainspotting*) som går ut på å se på tog, og ofte skrive ned litranummeret på lokomotiver og motorvognsett. Et mål i seg selv kan være å «samle» alle litranumrene som finnes på et tognett. I Norge er ikke trainspotting og nummersamling praktisert i stor grad, men mange foretrekker å ta bilde av tog som passerer.[]

Togtitting kan være til hjelp for jernbaneselskap. For eksempel kan branner i godstog lett oppdages av en årvåken person ved sporet, mens togpersonalet kan bruke for lang tid på å oppdage situasjonen. Likevel blir togtittere mange steder sett på som en trussel mot jernbanen. I USA konfronteres trainspottere stadig med myndighetene fordi de oppfattes som en terrortrussel[]. Lokomotivførere er generelt engstelige for personer ved linja, i frykt for at de kan hoppe foran toget. I noen land oppfordres derfor trainspottere til å bære vernetøy, mens holdningen i Norge er stikk motsatt. Kun personell med sikkerhetskurs bør bære vernetøy nær spor.

Kilder
------

* Oxford Dictionaries: Trainspotter Arkivert 13. mars 2018 hos Wayback Machine. Besøkt 13. mars 2018
Illustrasjon i det tyske satiremagasinet *Berliner Wespen* 30. august 1878.
**Prokrustesseng** er et begrep etter Prokrustes, en røver i gresk mytologi som drev et herberge i en fjellgrotte, og som la ofrene sine på en seng der de korte ble strakt ut og de lange fikk beina hogd av. Slik holdt Prokrustes det gående inntil Thesevs overmannet ham og ga ham samme behandling som han selv hadde gitt gjestene. Begrepet har betydningen for å gjøre vold mot de faktiske forhold for å få noe til å passe inn i et system.

Det å legge noe på prokrustesseng betyr å omforme ved tvang, eller å utøve vold mot virkeligheten for å få den til å passe inn i en mal, en modell eller en idé. Her lar en altså systemet og ikke virkeligheten angi målestokken. I overført betydning dreier det seg følgelig om en virksomhet som øver vold mot virkeligheten for å få denne til å passe inn i systemet.

Omformingen skjer altså ved vold eller maktbruk, og kan vise til såvel psykiske som biologisk-fysiologiske eller fysionomiske prosesser. I vitenskapelig kontekst kan en eksempelvis advare mot at en tese blir gjort til en «sannhetens prokrustesseng», som motstrider de empiriske resultatene.

Se også
-------

* Prokrustesanalyse

Referanser
----------

1. ↑  «prokrustesseng», *Bokmålsordboka*
2. ↑  *New Larousse Encyclopedia of Mythology*, ISBN 0-600-02350-8, s. 176.

Eksterne lenker
---------------

* (en) Procrustes – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi
 |
***Romeria*** er en liten slekt av urreptiler som levde i det som i dag er Texas i tidlig perm. Gruppen er gitt navn etter Alfred Romer som fant de første fossilene av dem i 1930-åra. To arter er beskrevet, men den siste, *Romeria texana* er den eneste som er kjent fra relativt komplette funn, og den nøyaktige systematiske plasseringen av gruppa, og om de to artene utgjør en monofyletisk gruppe er usikkert.

*Romeria* har vært små, firfisleaktige dyr med en solid anapsid hodeskalle med et velutviklet pinealøye og enkle, koniske tenner. De fremste tennene på maxillebeinet er de største, men i motsetting til vanlig er det nest første som er størst, ikke den første. Deretter avtar de i størrelse bakover. Kroppsskjelettet er dårlig kjent, men ser ut til å være likt skjelettet til øvrige Captorhinider. Trolig har *Romeria* levd av små virvelløse dyr og noe plantemateriale.

Referanser
----------

1. ↑  *Romeria* på nettstedet Palaeos
2. ↑  Clark, J. & Carrol, R.L. (1973): Romeriid Reptiles from the Lower Permian. *Bulletin of the Museum of Comparative Zoology* no 144 (5): side 353-408

Eksterne lenker
---------------

* (en) *Romeria* i Global Biodiversity Information Facility Rediger på Wikidata

* (en) *Romeria* hos Fossilworks Rediger på Wikidata
**Phillip Goodhand-Tait** (født 3. januar 1945 i Hull i Yorkshire) er en engelsk vokalist, keyboardist og plateprodusent kjent for en moderat suksessfull solokarriere samt som studiomusiker, låtskriver og senere plateprodusent for flere britiske artister.

Biografi
--------

Noen år etter å ha flyttet sørover til Guildford i Surrey, hvor Goodhand-Tait gikk på Pewley school og lærte seg å spille piano, begynte han å synge i mindre kjente Beatgrupper flere ganger i uken under navn som blant andre *Phill Tone and the Vibrants*. I 1961 skiftet denne gruppa navn til *Phill and the Stormsville Shakers*, og som hadde Paul Demers på trommer, Ivor Shackleton på gitar, Kirk Riddle på bass og Goodhand-Tait på piano og vokal. «Stormsville» var tittelen på et album av gruppa Johnny and the Hurricanes mens «Shakers» skulle fremheve de levende forestillingene gruppen hadde.

I 1964 spilte Shakers på den kjente klubben Ricky-Tick (kjent for å ha holdt tidlige konserter med The Yardbirds, Pink Floyd og The Rolling Stones) hvor de var oppvarmingsband for den amerikanske bluespianisten Memphis Slim. Tidlig på 1960-tallet turnerte han som *Phillip Goodhand-Tait and the Stormsville Shakers*, hvor de var oppvarmingsband for blant andre Larry Williams. I 1971 begynte han for seg selv og skrev musikk til krigsfilmen Universal Soldier før han ga ut soloutgivelsen *I'll Write a Song* samme året med bluesbandet The Brew som eget backingband. The Brew skiftet for øvrig senere samme år navnet til Camel.

Etter den første utgivelsen kom *Rehearsal* (1972), *Songfall* (1972), *Phillip Goodhand-Tait* (1973) og *Jingle-Jangle Man* i 1976. Det samme året var han også studiomusiker på Chris De Burghs album *Spanish Train and Other Stories.* Goodhand-Tait skrev også sanger for både Larry Williams og Roger Daltrey (sistnevnte med låta *«Oceans Away»* på albumet *Ride a Rock Horse* (1975) og *«Parade»* samt *«Leon»* på albumet *One of the Boys* fra 1977). I senere tid har Goodhand-Tait produsert utgivelser for Magnum, Venom, Climax Blues Band, Kid Creole and the Coconuts og The Lords of the New Church.

Diskografi
----------

* *I'll Write a Song* – 1971 – DJM
* *Rehearsal* – 1972 – DJM
* *Songfall* – 1972 – DJM
* *Phillip Goodhand-Tait* – 1973 – 20th Century
* *Jingle-Jangle Man* – 1976 – DJM
* *Oceans Away* – 1976 – Chrysalis
* *Teaching an Old Dog New Tricks* – 1976 – Chrysalis
* *Good Old Phil's* – 1980 – Gundog

Eksterne lenker
---------------

* (en) Phillip Goodhand-Tait på Internet Movie Database Rediger på Wikidata
* (en) Phillip Goodhand-Tait på Discogs Rediger på Wikidata

* (en) Phillip Goodhand-Tait på MusicBrainz Rediger på Wikidata

* (en) Phillip Goodhand-Tait på Songkick Rediger på Wikidata
* (en) Phillipgoodhand-tait.com – Goodhand-Taits offisielle nettside
* (en) Stormsvilleshakers.com – Stormsville Shakers offisielle nettside

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** MusicBrainz **·** Discogs
 |
**Raymond Simon J. Moullec** også kalt **Moret** (født 21. mars 1901 i Brest, død 1971) var en fransk kontreadmiral.

Han begynte i 1919 ved École navale og kunne spansk og italiensk. I 1936 ble han utnevnt til marineattaché i Madrid, en stilling han hadde under hele den spanske borgerkrigen. Han fikk i denne perioden sympati for den republikanske siden, fikk en antifascistisk innstilling som også ledet til sympati for kommunismen. I perioden han var fransk attaché i Spania hjalp han også norske sjøfolk og bisto den norske legasjonen i Madrid. For dette ble han i 1938 tildelt St. Olavs Orden.

Etter det tyske angrepet på Norge i 1940 tjenestegjorde Moullec i norske farvann. I mai til juni 1940 var han nestkommanderende på jageren «Le Triomphant», som gjennomførte operasjoner på norskekysten. Han bemerket seg særlig i kamp i Skagerrak 24. april 1940, da to tyske patruljebåter og to vaktbåter ble senket. For dette ble han i norsk statsråd 20. mars 1942 tildelt Krigskorset.

Etter at allierte styrker ble trukket tilbake fra Norge sluttet Moullec seg 6. juli 1940 De frie franske styrker under Charles de Gaulle. Han tjenestegjorde under andre verdenskrig i den frie franske marine.

Etter krigen engasjerte Moullec seg også politisk. Han tilhørte parlamentsgruppen Union des républicains progressistes, minoritetsgrupperingen innen motstandsbevegelsen som sto kommunistpartiet nært.

Moullec var kommandør av Æreslegionen.

Referanser
----------

1. 1 2  Jean-Paul Eyrard: «Attaché naval en Espagne pendant la guerre civile: l’itinéraire du lieutenant de vaisseau Raymond Moullec», *Revue historique des armées*, nr. 251, 2008, s. 104–111.
2. 1 2  Erik Gjems-Onstad (red.): *Krigskorset og St. Olavsmedaljen med ekegren*, Oslo: Grøndahl Dreyer, 1995, s. 47.
3. ↑  Oppslag[*død lenke*], Société d’Entraide des Membres de la Légion d’Honneur.

Portal: Andre verdenskrig
Se også MTV (andre betydninger)

**MTV** (**Music Television**) er en amerikansk musikk-tv-kanal basert i New York. Den ble lansert 1. august 1981, der hensikten med kanalen var å spille musikkvideoer guidet på lufta med kjente «VJ-er».

Michael Jackson var den første svarte artisten som viste musikkvideoene sine på MTV. MTV kom med en uttalelse i 2009 der det heter: «MTV skapte ikke Michael Jackson, han skapte oss. Ingen andre rocket VMA som han gjorde! Full respekt fra MTV.»

John Lack, som ledet åpningsshowet, sa følgende: «Ladies and gentlemen, Rock and Roll», og den første musikkvideoen som ble spilt var The Buggles med «Video Killed the Radio Star». Den neste videoen som ble spilt, og som ikke ble like berømt, var Pat Benatar med «You Better Run».

I dag[*når?*] spiller MTV et begrenset utvalg av musikkvideoer. Utover 1990-tallet ble det satset mer på serier og reality-TV rettet mot tenåringer og unge voksne. Dette økte ytterligere etter millenniumskiftet, noe som gikk på bekosting av kanalens visning av musikkvideoer. I 2010 bestemte kanalen seg for å distansere seg fra begrepet «Music Television», men ville allikevel beholde det gamle navnet. MTVs markedssjef Tina Exarhos uttalte i den forbindelse at: «De som ser på kanalen i dag refererer ikke til MTV som en musikkanal. Det har ikke lenger den samme emosjonelle forbindelsen».

Siden lanseringen har MTV revolusjonert musikkbransjen med slagord som «Jeg vil ha min MTV», noe som har blitt et meget kjent slagord, og er mye brukt på folkemunnene. Konseptet med video jockey ble populært, og ideen om en dedikert video-basert stikkontakt for musikk ble lansert, og både artister og fans fant et sentralt sted for musikk arrangementer, nyheter og tilbud. MTV har også vært referert utallige ganger i populærkulturen av musikere, andre TV-kanaler og-programmer, filmer og bøker.

MTV har senere skapt utallige søsterkanaler i USA og tilsluttede kanaler internasjonalt, deriblant MTV Norge og MTV Europe. MTVs moralske innflytelse på unge mennesker, inkludert eksempler på sensur og sosial aktivisme, har vært grunnlag for debatt i mange år. MTVs beslutning om å fokusere mer på reality har også skapt debatt siden 1990-tallet.

MTV2
----

1. august 1996 var oppstarten for MTV2, med opprinnelig mål om å spille musikkvideoer kontinuerlig uten reklameavbrudd, siden MTV hadde begynt å dreie innholdet mot programmer som ikke var musikkrelaterte. Dette ble endret på slutten av 2002, og idag viser de musikkvideoer, musikkrelaterte programmer og programmer som er pop- og ungdomskultur-relaterte. Målgruppen er tenåringer og personer tidlig i 20-årene.

Se også
-------

* MTV Europe
* MTV Norge
* MTV Unplugged

Referanser
----------

1. ↑
2. ↑  ABC nyheter – MTV er ikke musikk-TV (11.2.2010)

Eksterne lenker
---------------

* (en) Offisielt nettsted Rediger på Wikidata

* (en) MTV – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Nationalencyklopedin **·** NKC **·** MusicBrainz
 |
**Insense** er et teknisk hardcore-/metalcore-band fra Nordre Follo. 

Bandet ble startet av gitarist Tommy Hjelm og trommeslager Håvard Iversen i 1999. I 2002 ga de ut sitt selvtitulerte debutalbum, og reiste på norgesturné. I 2003 dro de på en to ukers europaturné. Håvard Iversen og vokalist Eigil Dragvik bestemte seg så for å forlate bandet. Iversen ble erstattet av Truls Haugen og Hjelm tok over på vokal.

I 2005 ble oppfølgeralbumet *Soothing Torture* gitt ut på den norske labelen Black Balloon Records i Norge, og på Candlelight Records i utlandet. Nå som sist gang imponerte de pressen, som fikk problemer med å kategorisere dem. Noen av beskrivelsene de fikk var: «Time signatures in the noise tech vein of the new Dillenger Escape Plan, with the subtlety of Neurosis coupled with the extreme controlled aggression of Slipknot», og «Sepultura’s raw heaviness, Meshuggah’s technical prowess, and Strapping Young Lad ’s ornate song structuring.» Selv om beskrivelsene var ganske varierte, fikk albumet god kritikk. 

Bassisten Ruud bestemte seg så for å slutte, og ble erstattet av Ola S. Hana. Kort tid etter dro de på en ny europaturné, og like etterpå begynte de å spille inn deres tredje album, *The Silent Epidemic*. Det ble innspilt på flere forskjellige steder i løpet av 8 måneder, og for første gang lot Hjelm noen andre enn ham selv mikse plata. Albumet ble utgitt i 2007.

Nåværende medlemmer
-------------------

* Tommy Hjelm – gitar, vokal
* Martin Rygge – gitar, bakgrunnsvokal
* Ola S. Hana – bass, bakgrunnsvokal
* Truls Haugen – trommer

Tidligere medlemmer
-------------------

* Eigil Dragvik (2001 – 2003)- vokal
* Håvard Iversen (1999 – 2003)- trommer
* Magnus R. Ruud (1999 – 2005)- bass

Diskografi
----------

* 2002: *Insense* (This Dark Reign)
* 2005: *Soothing Torture* (Black Balloon Records / Candlelight Records)
* 2007: *The Silent Epidemic* (Black Balloon Records)
* 2011: *Burn In Beautiful Fire* (Indie Recordings)
* 2014: De:Evolution (Mas-Kina Recordings)

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN
 |
**Minurini** er en gruppe av biller i gruppen snutebiller (Curculionoidea). Deres mest slående trekk er at mange arter ruller sammen blader til en sigarlignende rull der larvene utvikler seg. De fleste artene lever i tropiske skoger, men noen arter finnes i de aller fleste områder.

Utseende
--------

Små til middelsstore biller (ofte 2 – 6 mm), kroppen gjerne mer eller mindre pæreformet, oversiden glatt eller fint hårete. Hodet er i midten trukket ut til en snute som vanligvis er lengre, ofte mye lengre, enn resten av hodet. De skiller seg fra de fleste andre Rhynchitidae ved a være matt lysbrune på farge. Fasettøynene er runde og utstående. Brystskjoldet (pronotum) er omtrent så langt som bredt, framover tilsmalnet, med rundede sider. Hos noen arter har det en kraftig, framoverrettet pigg på siden. Dekkvingene er mye bredere enn brystskjoldet, med tydelige skuldre, parallellsidige eller bredest i den bakerste delen. Beina er kraftige og middels lange.

Levevis
-------

Snutebladrullerne er uvanlige i og med at billene legger forholdene spesielt til rette for avkommet sitt ved å bygge hus til dem.

UTbredelse
----------

Gruppen er utbredt i Sør-Amerika (Chile).

Systematisk inndeling
---------------------

**Treliste**
* Ordenen biller, Coleoptera Linnaeus, 1758
	+ Underordenen Polyphaga Emery, 1886
		- Gruppen (infraorden) Cucujiformia Lameere, 1938
			* Familien **snutebladrullere, Rhynchitidae** Gistel, 1856
				+ Stammen **Minurini** Legalov, 2003
					- Slekten *Minurus* Waterhouse, 1842 - 4 arter:
						* *Minurus euphorbiae* Faust, 1899
						* *Minurus fulvescens* Voss, 1951
						* *Minurus hortulanus* Faust, 1899
						* *Minurus testaceus* Waterhouse, 1842

Referanser
----------

1. ↑  «Artsdatabankens artsopplysninger». Artsdatabanken. 16. oktober 2020. Besøkt 16. oktober 2020.

Kilder
------

* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

* Zahradník, J. og Chvála, M. 1991. *Teknologisk forlags store bok om insekter*. N.W. Damm. Om snutebladrullere, s. 378-380.

Eksterne lenker
---------------

* Bilde av *Minurus fulvescens*
* *Artikkelen har ingen egenskaper for arter i Wikidata*
**Raymond «Ray» John Fee** (født 12. januar 1903 i Saint Paul i Minnesota, død 2. juni 1983 i Collier County i Florida) var en amerikansk bokser som deltok i de olympiske leker 1924 i Paris.

Fee vant en olympisk bronsemedalje i boksing under OL 1924 i Paris. Han kom på tredjeplass i den letteste vektklassen fluevekt (50,8 kg). Det var nitten boksere fra tretten nasjoner som stilte i denne vektklassen som ble avviklet i perioden 15. til 20. juli 1924. Fee tapte i semifinalen til britiske James McKenzie som siden tapte i finalen til Fidel LaBarba fra USA.

OL-medaljer
-----------

* 1924 Frankrikes flagg Paris - Bronse Bronse boksing, fluevekt USAs flagg USA

Referanser
----------

Eksterne lenker
---------------

* (en) Raymond Fee – Olympedia Rediger på Wikidata

* (en) Raymond Fee – Sports-Reference (OL-resultater – arkivert) Rediger på Wikidata

* (en) Raymond Fee – databaseOlympics.com (arkivert) Rediger på Wikidata

* (en) Raymond Fee – BoxRec Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**MintJam** er et japansk rockeband som ble stiftet april 2003 av artistene setzer, a2c. Juni samme år ble kya medlem av bandet, og i desember 2004 også TERRA og A.Koga. MintJam startet å utgi sangene sine i den japanske indie-sirkelen muzie. Litt senere, samme år som stiftelsen, ga de ut deres første album 'POTENEKO ACADEMY ORIGINAL SOUND TRACKS'. Det tok ikke lang tid før MintJam var et anerkjent indie-band og de begynte med dette å fokusere mer på å komponere egen musikk framfor å arrangere spillmusikk. 4th GIG Decide var et lite vendepunkt for bandet. Det var det første albumet der alle sporene var med en vokalist, TERRA. Tidligere hadde de kun laget én sang med sangtekst og vokal.

Det går rykter blant fansen at TERRA var grunnen til at kya avgjorde å slutte i bandet august 2006. Kya skal visst ha vært veldig lei TERRAs sjefete personlighet. I et intervju skal han ha sagt at han "er lei av at TERRA skal bestemme hvordan alt skal være." I slutten av intervjuet skal han også ha sagt at han ikke en gang liker sangstemmen til TERRA.

Diskografi
----------

### Album

* *BRINY AIR -POTENEKO ACADEMY ORIGINAL SOUND TRACKS-* (17. august 2003)
* *MISTRAL NOTE -POTENEKO ACADEMY ORIGINAL SOUND TRACKS 2-* (30. desember 2003)
* *ATMOSPHERE -POTENEKO ACADEMY ORIGINAL SOUND TRACKS 1&2-* (30. desember 2004)
* *Ragnarok Online Arrange* (3. mai 2004)
* *1st GIG #Awake* (15. august 2004)
* *2nd GIG #Break Out* (10. november 2004)
* *Mushihimesama Arrange CD -Haitenai Densetsu-* (27. april 2005)
* *3rd GIG #Crescent* (14. august 2005)
* *4th GIG #Decide* (30. desember 2005)
* *5th GIG #Energy Drive* (13. august 2006)
* *extra GIG #Crying Moon* (9. oktober 2006)
* *Reincarnation* (30. juni 2007)

### Singler

* *Passing by / SWAY* (Kompilasjon) (29. april 2006)

Eksterne lenker
---------------

* (en) MintJam på MusicBrainz Rediger på Wikidata
* (en) MintJam's offisielle hjemmeside

|  |  |
| --- | --- |
| Oppslagsverk/autoritetsdata | MusicBrainz **·** MusicBrainz
 |
***Inside the Whore*** er en norsk spillefilm som hadde premiere i 2011. Den er en fiktiv dokumentarfilm og skrekkfilm i grindhouse-sjangeren. Filmen ble regissert av Reinert Kiil, som også hadde skrevet manus og produsert filmen gjennom sitt eget selskap Kiil Productions. Han spilte også selv rollen som regissør i filmen. Tittelen er engelsk, og kan oversettes som «På innsiden av hora»

Handling
--------

*Inside the Whore* fremstilles som en bak scenen-dokumentar. Et filmteam skal lage en oppfølger til den fiktive filmen *Hora*, som skal ha hatt premiere i 2009. Regissør «Reinert Kiil» (som spilles av Reinert Kiil selv) og kameramann «Vidar Olsen» (Kim Sønderholm) vil skape tidenes mest groteske og virkelighetsnære film. Underveis i opptakene blir det klart at det er noe som ikke stemmer. Regissøren begynner å miste grepet, og skuespillerne begynner å bli redde. I filmen skildres det hvor langt noen er villig til å gå for å prøve å skape den mest groteske og virkelighetsnære filmen noensinne.

Rolleliste
----------

* Susanne Estelle som «Susanne Estelle»
* Anniken Mjelde Sjo som «Anniken»
* Torgrim Ødegård som «Torgrim»
* Linn Cathrine Sonflå som «Silje»
* Jørgen Langhelle som «Medietilsynet»
* Vegar Hoel som «distributør»

Eksterne lenker
---------------

* «Inside the Whore», *Filmweb*
* (en) *Inside the Whore* på Internet Movie Database Rediger på Wikidata

* (no) *Inside the Whore* hos Filmfront Rediger på Wikidata

1. ↑   (på en) *Internet Movie Database*, IMDb-nummer tt1705790, Wikidata Q37312,
**Jernbanelinjen Roosendaal–Vlissingen**, også **Zeeuwse linje** (Statslinje F), er jernbanelinjen som kjører fra Roosendaal og Bergen op Zoom til Goes, Middelburg og Vlissingen i de nederlandske provinsene Noord-Brabant og Zeeland. Den ble anlagt etter at øyene Zuid-Beveland og Walcheren fikk en fergefri forbindelse med resten av Nederland takket være Sloe- og Kreekrakdemningene i deltaprosjektet (ned.: *Deltawerken*).

I 1863 ble den første delen mellom Roosendaal og Bergen op Zoom åpnet. Dette var den tredje toglinjen som den nederlandske Staatsspoorwegen satte i drift i året bedriften ble grunnlagt. Fem år senere ble linjen trukket videre til Goes, og i 1872 var Vlissingen nådd.

Tidligere kunne man reise til England med båttoget via Vlissingen. Båttoget trafikkerte linjen mot Tyskland via Noord-Brabant.

Fra stasjonen i Goes ble trikkelinjer til Hoedekenskerke/Borssele, Wemeldinge og Wolphaartsdijk bygget ut i 1929. I 1942 ble linjene til Wemeldinge og Wolphaartsdijk lagt ned, og fra 1972 gikk linjen til Hoedekenskerke over fra godstrafikk til å bli en museumlinje drevet av *Stoomtrein Goes-Borsele* (Damptoget Goes-Borsele).

Under den store oversvømmelsen i 1953 ble også en del av toglinjen oversvømmet. Ved Kruiningen kunne en del av linjen kun brukes ved lavvann. Den gikk under navnet *badekarlinjen*.

I 1956 gikk man over til å kjøre elektriske tog på *Zeeuwse linje*, og fra da av er det en direkte forbindelse fra Vlissingen via Rotterdam til Amsterdam. På strekningen finnes to store jernbanebroer: en over Schelde-Rijnkanalen ved Bath og en over Kanalen gjennom Zuid-Beveland.

Linjekart
---------

Zeeuwse linje på et kart fra 1897

|  |
| --- |
| Tegnforklaring |
|  |
|  |  | fra Rotterdam og Breda  |
|  | 0,0 | Roosendaal  |
|  |  | til Antwerpen  |
|  |  | A58  |
|  |  | A58  |
|  | 6,6 | Wouw  |
|  |  | A4  |
|  |  | Philip Morris  |
|  | 12,5 | Bergen op Zoom  |
|  |  | Fabrikks-spor Bergen op Zoom, GE Plastics  |
|  | 18,4 | Woensdrecht  |
|  |  | Schelde-Rijnkanaal  |
|  | 28,2 | Rilland-Bath  |
|  | 31,5 | Krabbendijke  |
|  |  | Oostdijk  |
|  | 38,2 | Kruiningen-Yerseke  |
|  | 40,3 | Vlake  |
|  |  | Kanalen gjennom Zuid-Beveland  |
|  | 44,1 | Kapelle-Biezelinge  |
|  | 49,2 | Goes  |
|  |  | SGB  |
|  | 54,3 | 's-Heer Arendskerke  |
|  |  | Den gamle Sloelinjen  |
|  |  | Noord Kraaijert  |
|  |  | Den nye Sloelinjen  |
|  | 64,5 | Arnemuiden  |
|  | 68,3 | Middelburg  |
|  | 72,0 | Vlissingen Souburg tidligere Oost-Souburg |
|  | 73,7 | Vlissingen by  |
|  | 74,4 | Vlissingen  |
**Raymond Obomsawin** (født 16. august 1950) er en amerikansk lege og forretningsmann, mest kjent for sin motstand mot kunstig immunisering gjennom vaksiner.

Obomsawin har vist stor interesse for alternative behandlingsmetoder, blant annet for mikroskopet til Royal Rife og Linus Paulings hypoteser om å helbrede sykdommer gjennom megadoser med c-vitaminer. Han har også benektet at det er noen sammenheng mellom HIV-smitte og sykdommen aids.

Obomsawin er blant dem som støtter Andrew Wakefields tilbakeviste teori om en sammenheng mellom MMR-vaksinen og autisme. Han har blitt beskyldt for å manipulere statistikk for å underminere vaksinenes betydning i å utradere smittsomme sykdommer.

Publikasjoner
-------------

* *A statement on Indian health*, Can Nurse 1978 Oct;74(9):7.

Referanser
----------

1. ↑  Historical and Scientific Perspectives on the Health of Canada’s First Peoples Soil and Health Library
2. 1 2  "Vaccines didn’t save us" (a.k.a. "vaccines don’t work"): Intellectual dishonesty at its most naked Science-Based Medicine
3. ↑  Vaksiner redder liv Saksynt
4. ↑  Vaccine Awareness Week begins: Raymond Obomsawin is still spreading the same misinformation ScienceBlogs

Portal: Alternativ behandling
**Balans-gruppen** var et samarbeid mellom Hans Chr. Mengshoel og møbeldesignerne Oddvin Rykken, Peter Opsvik og Svein Gusrud om å utvikle en rekke stoler med produktnavnet «*Balans*».

Mengshoel registrerte varemerket *Balans* i 1976, og etablerte et samarbeid med Oddvin Rykken, som etterhvert trakk inn de to andre i samarbeidet. De første stolene ble lansert i 1979.

De tre designerne utviklet konseptet inn mot ulike bruksområder og møbeltyper: Rykken tegnet stoppede hjemmemøbler for familiebedriften Rybo, Opsvik tegnet stoler til arbeidsplasser og spisestuer for Stokke, mens Gusrud tegnet kontorstoler for HÅG.

Kvartetten mottok Jacobprisen for 1986, og deres produkter har mottatt en lang rekke priser og finnes i flere kunstindustrimuseer.

Referanser
----------

1. ↑  norskindustri.noBalans[*død lenke*]
2. ↑   Store norske leksikon Balans
3. ↑  Dagbladet, 24.6.2007 «Balans»
4. ↑  Leena Mannila. *God form i Norge, Jacob-prisens vinnere 1957-1995*. Messel forlag / Norsk Form, 1996. ISBN 82-452-0011-5. (ebok)
Leonid Kravtsjuk fra Ukraina, Stanislav Sjusjkevitsj fra Belarus og Boris Jeltsin fra Russland undertegner avtalen.
**Minsk-avtalen** av 8. desember 1991 mellom Ukraina, Belarus og Russland, markert den formelle avvikling av Sovjetunionen.

Avtalen ble undertegnet på et møte på en datsja i Białowieżaskogen i Belarus. Deltagerne på møtet var daværende presidenter Boris Jeltsin fra Russland, Stanislav Sjusjkevitsj fra Belarus og Leonid Kravtsjuk fra Ukraina. Om kvelden den 8. desember sendte de ut en pressemelding via TASS der de erklærte at «Vi, republikken Belarus, den russiske rådsrepublikken og Ukraina erklærer at Sovjetunionens eksistens som folkerettssubjekt og som geografisk-politisk realitet har opphørt å eksistere».

Den sovjetiske presidenten Mikhail Gorbatsjov hadde lenge arbeidet for en reform av unionen, men avtalen etablerte et nytt forbund uten sentral politisk ledelse, Samveldet av uavhengige stater (SUS).

Den 25. desember 1991 gikk Gorbatsjov av, og Jeltsin overtok makten. Unionen var allerede politisk død, da delrepublikkene, deriblant Russland, allerede hadde overtatt all styring.

Før oppløsningen den 25. desember 1991 bestod unionen av 15 republikker, hvorav Russland var størst både areal- og befolkningsmessig. Dagen etter var Sovjetunionen offisielt oppløst, og innen slutten av året var alle sovjetiske institusjoner nedlagt.

Referanser
----------

1. ↑  «Sovjetunionen avviklet med pennestrøk». *NTBtekst* (09.12.1991)

| * v
* d
* r
Artikler om krigen i Ukraina |
| --- |
| Bakgrunn | 
* Minsk-avtalen (1991)
* Folkeavstemningen over Ukrainas selvstendighet 1991
* Avnazifisering
* Oransjerevolusjonen

 |
| 2014–2022 | 
* Euromajdan
* Minskavtalene (2014 og 2015)
* Russlands anneksjon av Krim i 2014
* Folkeavstemningen på Krim 2014
* FN om folkeavstemningen fra 2014
* Nedskyting av Iljusjin Il-76 i 2014
* Malaysia Airlines Flight 17
* Krigen i Donbas
* Den russisk-ukrainske krisen 2021–2022

 |
| 2022– | 
* Russlands invasjon av Ukraina 2022
* Butsja-massakren
* «Moskva»

 |
| Reaksjoner | 
* Slava Ukrajini!
* Nansen-programmet for Ukraina
* Idrettslige sanksjoner
* EUs militære misjon

 |
«Korona» har flere betydninger.
Total solformørkelse i Frankrike i 1999, der koronaen, det ytterste området rundt solen, er synlig. Solens atmosfære kan deles inn i den synlige overflaten, fotosfæren, deretter den noe varmere kromosfæren og helt ytterst den svært varme, tynt utstrakte koronaen.
**Korona** (fra latin *corona*, 'krans, krone') er i astronomien det ytterste lag i atmosfæren til solen og andre stjerner. Solens korona er en blåhvit strålekrans med utstrekning på flere solradier som er synlig uten spesielt utstyr ved totale solformørkelser.

Den indre solkoronaen kan observeres ved hjelp av spesialkonstruerte kikkerter, koronagrafer, også utenfor solformørkelser. Koronagrafer er teleskopisk utstyr som blokkerer det blendende lyset fra solen med en liten skive slik at en lettere kan se områdene rundt. Koronaen er ved solflekkmaksimum tilnærmet kuleformet, ved minimum har den sin største utstrekning langs ekvator. Koronaen, som er kilde for røntgen- og radiostråling, har meget lav densitet og temperatur over en million grader. Den er bygd opp av komplekse buestrukturer.

Det er også påvist korona rundt andre stjerner.

Referanser
----------

1. 1 2  Engvold, Oddbjørn. (2020, 11. februar). korona - astronomi. I Store norske leksikon. Hentet 21. mars 2020 fra
2. ↑  Oppslagsordet «korona» i *Det Norske Akademis ordbok*

Eksterne lenker
---------------

* (en) Solar corona – kategori av bilder, video eller lyd på Commons

| * v
* d
* r
Solen |
| --- |
| Indre struktur | 
* Kjerne
* Strålingssone
* Konveksjonssone

 |
| Atmosfære | 

|  |  |
| --- | --- |
| Fotosfære | 
* Supergranulasjon
* Granulasjon
* Solflekk

 |
| Kromosfæren | 
* Spikul
* Moretonbølge

 |
| Korona | 
* Overgangssonen
* Koronahull
* Koronaloop
* Koronamasseutbrudd
* Fakkel
* Helmet streamer

 |

 |
| Variasjon | 
* Solflekksyklusen (Liste over solsykluser)
* Solmaksimum
* Solminimum
* Wolfnummer
* Solvind
* Solstorm
* Helioseismologi

 |
| Heliosfæren | 
* Strømningssjikt
* Termineringssjokket
* Heliosheath
* Heliopause
* Baugsjokket

 |
| Relaterte emner | 
* Solsystemet
* Soldynamo
* Solteleskop
* Solformørkelse
* Stråling
* Solenergi
* Spektralklasse: (G2V)

 |
| 
* KategoriKategori:Solen
* PortalPortal:Astronomi
* Commons-sideCategory:Sun

 |

Portal: Astronomi

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** LCCN **·** BNF **·** BNF (data) **·** NDL **·** NKC
 |
Animasjon av fly som bruker balanseror for å slingre eller rulle (*roll*).
**Balanseror** er delen bak, ytterst på vingen på fly. Når balanseroret går opp, presses vingen nedover. Balanseroret er koblet til stikka og til balanseroret på den andre vingen. Når stikka skyves til høyre, går høyre vinge ned og venstre vinge opp. Flyet roterer rundt en akse langs flykroppen.

Når flyet svinger må balanseror, høyderor og sideror brukes koordinert slik at resultantkraften av tyngdekraft og sentrifugalkraft virker vinkelrett i forhold til flyets horisontalplan. Hvis disse rorene ikke brukes koordinert vil flykroppen skli sidelengs gjennom lufta og gi større luftmotstand. 

I sving er det mer løft på vingen i yttersving enn vingen i innersving. Da brukes balanserorene som motror for å motvirke at flyet roterer "inn i svingen".

Siden luften under vingene er litt tettere enn over vingen, kan balanseroret som beveges nedover få større luftmotstand enn balanseroret på andre vingen som beveges oppover. Flyet kan derfor svinge mot den siden der balanseroret beveges nedover. Denne svingeeffekten kalles balanserorenes sekundæreffekt. Den kan motvirkes ved samtidig bruk av sideroret. Skal flygeren vippe med vingene og fly rett fram, må siderorene brukes slik at svingeeffekten oppheves, noe som er en egen koordinasjonsøvelse.

Denne sekundæreffekten kan reduseres ved å plassere festet for staget på balanseroret i forhold til hengselene/opphenget for balanserorene, slik at utslaget nedover blir mindre enn utslaget oppover.

Se også
-------

* Høyderor
* Trimror
* Sideror
* Flyratt, senterstikke og sidestikke, tre alternative styreanordninger for høyde- og balanseror

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica
 |
Kart over Storbritannia som viser A5.
**A5** er en av hovedferdselsårene i Storbritannia. Veien går fra London til Holyhead i Wales. Langs store deler av ruten følges den gamle romerske ruten Watling Street. 

Veien ble anlagt av ingeniøren Thomas Telford, og langs store strekninger i Wales ligger den i stor grad slik den opprinnelig ble konstruert. Flere av tollbodene langs veien er bevart på denne strekningen. Formålet med veien var å gjøre det mulig for hestekjerrer å frakte post mellom London og Holyhead, og derfra videre til Irland. På grunn av dette er den anlagt slik at den ikke noe sted har stigninger på mer enn 5 %.

Rute
----

Marble Arch, hvor A5 starter
Veien starter ved Marble Arch i London, og går nordvestover på Edgware Road. Den mister navnet A5 i nærheten av Edgware, og fortsetter som A5183 til kryss 9 sør for Luton på M1, hvor den igjen får navnet A5. På denne strekningen passerer den Elstree, Borehamwood, Radlett, St. Albans og Redbourn.

Veien går så gjennom Dunstable, Milton Keynes og Towcester, forbi Rugby og Hinckley og så gjennom Tamworth. 

Etter Brownhills krysser den motorveien M6 og fortsetter så via Cannock til Telford, en by som forøvrig har navn etter Thomas Telford. Derfra har den en kort strekning motorveistandard og heter M54. 

Den passerer så Shrewsbury, Nesscliffe og Oswestry, og går inn i Wales rett vest for Chirk. I Wales går den gjennom Corwen, Llangollen og Betws-y-Coed, så opp gjennom Capel Curig hvor den når sin maksimale høyde på 312 moh. 

Menai Suspension Bridge
Veien går så ned igjen mellom fjellene i Snowdonia, fordbi Bethesda og Bangor. Den krysser Menaistredet på Menai Suspension Bridge nær Bangor, og går så inn på Anglesey parallelt med A55 inn til Holyhead. Den slutter der ved Admiralty Arch, et monument tegnet av Thomas Harrison til minne om kong Georg IVs besøk under en reise til Irland.

Deler av A5 har blitt sidevei, ettersom motorveiene M1, M54 og M6 har blitt anlagt som en mer direkte rute. I Wales er det også vanlig å velge A55 for å slippe å kjøre fjellruten gjennom Snowdonia, og i stedet ta den enklere veien gjennom Cheshire Gap og så langs kysten.

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Kilian Albrecht** (født 13. april 1973 i Au, Vorarlberg) er en østerriksk tidligere alpinist som fra 2006 representerte Bulgaria.

Han var i mange år Østerrikes beste slalåmkjørere. I løpet av karrieren sikret han seg to andreplasser i verdenscuprenn i slalåm:

* 2001 i Sestriere bak Hans Petter Buraas
* 2002 i Kitzbühel bak Rainer Schönfelder

Under OL 2002 i Salt Lake City kom han på fjerdeplass, bare fire hundredels sekund bak Benjamin Raich.

Etter sesongen 2004/05 fikk han ikke plass på Østerrikes landslag. I desember 2006 fikk Albrecht innvilget bulgarsk statsborgerskap og representerte deretter Bulgaria. Under VM 2007 i Åre ble han nr. 13 i slalåm. Han ble nummer 20 i slalåm i Vinter-OL 2010.

Eksterne lenker
---------------

* (en) Kilian Albrecht – Olympedia Rediger på Wikidata

* (en) Kilian Albrecht – Sports-Reference (OL-resultater – arkivert) Rediger på Wikidata

* (en) Kilian Albrecht – FIS (alpint) Rediger på Wikidata

* (en) Kilian Albrecht – ski-db.com Rediger på Wikidata

* (en) Kilian Albrecht – ski-db.com Rediger på Wikidata
* Kilian Albrechts hjemmeside Arkivert 9. september 2014 hos Wayback Machine.
**Mariann Youmans** (født 19. mai 1971) er en norsk ungdomsrettsarbeider, manusforfatter, dramatiker, regissør og skuespiller. 

Mariann Youmans har en bachelorgrad i humaniora og samfunnsfag fra Universitetet i Oslo og Norges teknisk-naturvitenskapelige universitet (NTNU), mastergrad som manusforfatter fra University of California, Los Angeles og er utdannet gruppeveileder.

Youmans har arbeidet med ungdom som gruppeveileder, dramapedagog og tilrettelegger. Hun har skrevet skuespill, hørespill og TV-drama, samt arbeidet som regissør og skuespiller. I perioden 1999–200] var hun prosjektleder for «Barn i fokus! – unge premisser», et prosjekt administrert av Landsrådet for Norges barne- og ungdomsorganisasjoner (LNU) som et ledd i oppfølgingen av Norges ratifisering av FNs konvensjon om barns rettigheter (Barnekonvensjonen). Hun var medlem av Norges delegasjon til FN ved Barnetoppmøtet i 2001 og medlem av interimsstyret i Forum for barnekonvensjonen.

I 2006 utga hun *Rett og slett – Rettighetsboka for deg under 18 år*, en veiledning for barn og unge om deres rettigheter. I 2008 ga hun ut boka *Helt hyper – ADHD ADD ABC*, en bok om ungdom og diagnosen ADHD.

Som manusforfatter har hun blant annet skrevet for TV 2s såpeserie *Hotel Cæsar*.

Bibliografi
-----------

* *Rett og slett – Rettighetsboka for deg under 18 år* – sakprosa (2006)
* *Toto vil vinne* – billedbok (2007) illustrert av Tora Marie Norberg
* *Toto tisser på dronningen* – billedbok, Schibsted (2008)
* *Helt hyper – ADHD ADD ABC* (2008)
* *TESSY og TANKRED- tøffere enn toget* (2009)
* *NORSK! Multikultur på sitt beste* – fagbok for barn og ungdom, Gyldendal (2009)
* *Toto tar fyr* – billedbok, Schibsted (2009)
* *Fjortis* – fagbok for barn og ungdom, Gyldendal (2011)
* *How to – redde verden* – fagbok for barn og ungdom, Gyldendal (2013
* *Følelser. Til å bli sprø av* – ungdomsbok, Gyldendal (2017)

Eksterne lenker
---------------

* Presentasjon av Mariann Youmans i Forfatterkatalogen på Forfattersentrums nettsider
* VG Nett: Tett på Mariann Youmans (15. mai 2006)

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** ISNI
 |